
Aseiniad ysgrifenedig sy’n gwerthuso’n feirniadol sut y gellir defnyddio Asesu ar gyfer Dysgu mewn cyfres o gyfleoedd dysgu i hybu cynnydd ar draws y meysydd dysgu a phrofiad a ddewiswyd.
Cyflwyniad
Yn yr aseiniad yma, byddaf yn gwerthuso’n feirniadol ar asesu ar gyfer dysgu a sut gall cyfleoedd dysgu ac ymwybyddiaeth o bwysigrwydd gynorthwyo dilyniant disgyblion. Mae asesu ar gyfer dysgu yn hollbwysig yn addysg o fewn Gymru, ac yn chwarae rôl sylfaenol o alluogi pob dysgwr unigol i wneud cynnydd ar gyflymder priodol, gan sicrhau eu bod yn cael eu cefnogi a’u herio (Hwb, 2022). Yn ôl gwefan Cambridge Assessment International Education (d.d) mae asesu ar gyfer dysgu yn ddull o addysgu a dysgu sydd yn creu adborth sydd wedyn yn cael ei ddefnyddio i wella perfformiad disgyblion. Mae’r gwefan yn dangos bod disgyblion yn cymryd mwy o ran yn y broses ddysgu ac yna yn ennill hyder. Mae asesu ar gyfer dysgu yn caniatáu i ni fel athrawon dan hyfforddiant i helpu a chefnogi dysgu plant a dilyniant disgyblion trwy ddefnyddio amrywiaeth o strategaethau yn ystod ein hymarfer addysgu. Pwysigrwydd asesu ar gyfer dysgu yw ei fod yn rhoi mwy o bŵer i ddisgyblion dros eu dysgu, yn helpu i roi hwb i gymhelliant, ac yn gyffredinol i wella dilyniant disgyblion (Steele, 2019). Yn ychwanegol, byddaf yn trafod a chynllunio 3 cynllun gwers sydd yn cynnwys 3 MDaPH (Hwb, d.d) a gwerthuso'r strategaethau asesu ar gyfer dysgu sydd yn cael ei ddefnyddio ym mhob cynllun gwers. 
Mae’r 3 cynllun gwers ar gyfer ddosbarth o ddisgyblion blwyddyn 4 gyda galluoedd dysgu cymysg. Er nad oes plant ag anghenion dysgu ychwanegol yn y dosbarth hwn, credaf ei bod yn bwysig i nodi bod plant ag anghenion dysgu ychwanegol yn profi dysgu ac asesu ar gyfer dysgu gwahanol i ddisgyblion eraill yn y dosbarth. Yn ôl Ryder (2018, t.47) mae angen hyfforddiant penodol ar athrawon ar sut i gefnogi a rhoi cymorth i anghenion dysgu ychwanegol penodol ac mae’n datgan bod nodi'r anghenion yn gynnar yn gwella cyfleoedd addysgol felly mae’r proses o asesu yn mynd i fod yn wahanol. Yn y cynlluniau gwersi, gallwch chi weld fod yna grŵp bach o ddisgyblion sydd yn cyrraedd y meini prawf o fod yn ddisgyblion mwy abl a thalentog ac felly angen yr her ychwanegol o fewn eu gwaith. Yn ôl adroddiad Estyn (2018) mae arolwg wedi darganfod bod y gefnogaeth am ddisgyblion mwy abl a thalentog yn dangos bod dim ond ychydig o ysgolion yn rhoi’r gefnogaeth i’r disgyblion mwy abl a thalentog i gyrraedd ei photensial gyda rhai ysgolion ddim yn ffocysu llawer ar ddisgyblion mwy abl a thalentog. Yn ychwanegol, mae disgyblion mwy abl a thalentog yn gwneud penderfyniadau ystyriol ac annibynnol, yn gallu gwerthuso gwaith a chynnydd ei hun ac eraill ac yn gallu gosod targedau ei hun ar gyfer gwelliannau (Estyn, 2018) Dengys hyn fod disgyblion mwy abl a thalentog yn gallu defnyddio rhai strategaethau fel dwy seren ac un dymuniad er mwyn gosod targedau er mwyn gwella gwaith.
Fel yr amlinellwyd uchod, bydd y gwersi yn canolbwyntio ar ddosbarth o ddysgwyr blwyddyn 4 gyda gallu cymysg. Mae’r gwersi, sydd i’w gweld yn yr atodiad, yn bwnc newydd felly nid oes unrhyw dysgu blaenorol. Y 3 phrif faes dysgu y byddaf yn canolbwyntio arnynt yw’r dyniaethau, ieithoedd, llythrennedd a chyfathrebu a gwyddoniaeth a thechnoleg (Hwb, d.d). Gyda’r maes dysgu, gwyddoniaeth a thechnoleg (Hwb, 2020) byddaf yn cyfeirio yn fwy at y fframwaith cymhwysedd digidol (Hwb, d.d) oherwydd mae’n fwy addas i’r wers. Bydd y maes dysgu, Y Dyniaethau, yn prif faes dysgu'r tri chynllun gwers gan ei fod pwnc y cynlluniau gwersi ydy traddodiadau Nadolig (gallaf weld hyn yn yr atodiad). Bydd siawns i’r disgyblion ymchwilio a bod yn chwilfrydig sydd yn mynd gyda’r datganiad o’r hyn sy’n bwysig ‘Mae ymholi, archwilio ac ymchwilio yn ysbrydoli chwilfrydedd am y byd, ei orffennol, ei bresennol a’i ddyfodol’ (Hwb, 2022). Bydd disgyblion yn gallu defnyddio eu sgiliau ysgrifennu, sgiliau darllen a sgiliau cyfathrebu gyda’r cynlluniau gwersi gan y bydd gwaith pâr yn digwydd a bydd angen darllen y wybodaeth ar y cyfrifiadur er mwyn dod o hyd i’r wefan. Bydd y disgyblion yn gallu cymharu Cymru gyda gwlad arall er enghraifft Gwlad yr Ia sydd yn cyffwrdd datganiad o’r hyn sy’n bwysig, Ieithoedd, Llythrennedd a Chyfathrebu ‘Mae ieithoedd yn ein cysylltu â’n gilydd’ (Hwb, 2022) oherwydd darn o’r gwaith yn gofyn cwestiwn ‘Beth yw Nadolig Llawen yn iaith y wlad yma?’.
O edrych ar y ddelwedd o egwyddorion allweddol a phwrpas asesu (Hwb, 2022) mae’n awgrymu fod ‘engagement between the learner, parents/carers and practitioners is essential for learner progression and wellbeing’. Dengys hyn fod angen i’r tri pherson yma gweithio gyda’i gilydd trwy gyfathrebu er mwyn i’r dysgwyr llwyddo a gwella. Mae’r wefan (Hwb, 2022) hefyd yn nodi bod yna 3 prif rôl yn y broses o ddilyniant disgyblion sydd i gefnogi disgyblion, adnabod a dal ar ddilyniant disgyblion unigol a deall cynnydd grŵp i fyfyrio ar ymarfer. Mae hyn yn awgrymu bod cefnogi'r disgybl yn arwain at ddilyniant disgybl ond hefyd wrth adnabod a deall cynnydd y disgyblion, mae’n galluogi ni fel athrawon dan hyfforddiant i wella ein harferion.

Adolygiad o Lenyddiaeth 
Mae erthygl Caroline Gipps (1999) ar agweddau Cymdeithasol-Diwylliannol ar asesu yn rhoi dealltwriaeth i ni o asesu ar bersbectif cymdeithasol-ddiwylliannol. Mae gwaith Gipps yn rhoi cipolwg i ni ar asesu yn y gorffennol yn ogystal â’r rôl y mae’n ei chwarae yn y gymdeithas heddiw. Wrth ddarllen yr erthygl, roeddwn i’n gallu gweld mai dyma’r farn ar asesu ac yna yn esblygu i asesu ar gyfer dysgu. Serch hynny, mae Harry Torrence (1992) er ei fod yn cytuno gyda rhai o erthygl Gipps (1999), mae’n anghytuno a pheth o’r erthygl drwy ddatgan bod Gipps yn cymryd golwg rhy dameidiog a thechnolegol ar rôl ymchwil.
Dywed Wiliam (2009, t.4) yn ei lyfr Assessment for Learning:why, what and how? bod plant sy’n ddigon ffodus i fod yn yr ystafelloedd dosbarth mwyaf effeithiol yn dysgu ymhen chwe mis yr hyn y mae dysgwyr mewn ystafell dosbarth cyffredin yn ei ddysgu mewn blwyddyn. Mae hyn yn awgrymu bod ansawdd ac effeithiolrwydd yr addysgu yn bwysicach oherwydd fel y dywed Wiliam (2009, t.4) ‘What matters is the quality of the teacher’.
Mae Black a Wiliam (1998, t.2) yn dadlau bod angen i athrawon wybod am gynnydd eu disgyblion ac anawsterau dysgu er mwyn iddynt allu addasu eu gwaith i ddiwallu eu hanghenion. Gellir gwneud hyn trwy asesu. Mae Black a Wiliam (1998, t.2) hefyd yn defnyddio’r term asesu ffurfiannol ac yn nodi y defnyddir y math hwn o asesu i addasu’r gwaith addysgu i gwrdd â’r anghenion. Dengys y llenyddiaeth bod dilyniant disgyblion yn hollbwysig i’r athrawon er mwyn iddyn nhw allu addasu'r gwaith i gyrraedd anghenion y disgyblion. Yn ychwanegol, mae’n trafod y pwysigrwydd o asesu ffurfiannol a bod y dystiolaeth yn cael ei ddefnyddio i addasu'r addysgu. Mae Black a Wiliam (1998, t.7) hefyd yn trafod bod effeithiolrwydd gwaith ffurfiannol yn dibynnu nid yn unig ar gynnwys yr adborth a’r cyfloedd dysgu ond hefyd ar gyd-destun rhagdybiaethau am gymhellion a hunan ganfyddiadau myfyrwyr. Mae Sadler (1998) yn cytuno gyda Black a Wiliam bod nhw yn cydnabod bod rôl athro yw gweithredu fel cyfryngwr. Yna, mae Sadler (1998) yn mynd ymlaen i ddweud y gellir disgrifio rôl athro fel un i leihau gwallau a thrwy hynny wneud dysgu yn fwy effeithlon. Drwy wneud dysgu yn fwy effeithlon mae’n ein galluogi i asesu disgyblion yn gywir. Mae Sadler yn credu (1998) bod athrawon yn dod a gwybodaeth ddofn o feini prawf a safonau sy’n briodol i’r dasg asesu. Dylai hyn alluogi myfyrwyr i gael dealltwriaeth gluro’r hyn sydd ei angen i ymateb i’r tasgau asesu. Dywedir hefyd bod Sadler (1998) yn credu y dylai fod gan ddysgwyr gysyniad tebyg o’r ansawdd sydd ei angen ag un yr athro. Mae hyn yn awgrymu y dylai disgyblion allu monitro eu gwaith a gallu deall y meini prawf sydd eu hangen i orffen y dasg asesu.

Un o’r pethau pwysicaf ydy 12 egwyddorion addysgol Donaldson (Impact Wales, 2018). Mae’r egwyddorion wedi’u bwriadu i fod yn Sylfaen I weithrediad y cwricwlwm mae hynny’n golygu eu bod yn wirioneddau ac yn gymariaethau sylfaenol sy’n sail i’r dull a’r arfer o addysgu (Impact Wales, 2018). Un o’r egwyddorion sydd yn cydfynd gydag asesu ar gyfer dysgu ydy ‘use assessment for learning to accelerate progress’ (Impact Wales, 2018). Mae hyn yn dystiolaeth bod asesu ar gyfer dysgu yn cynyddu dilyniant disgyblion gan ei fod yn caniatáu i ni fel athrawon dan hyfforddiant nodi, asesu a gwerthuso gwaith disgyblion ac felly penderfynu a oes angen i’r dysgu esblygu. Yn ôl Donaldson (2015, t.74) yn ei lyfr Dyfodol Llwyddiannus, mae angen i newidiadau digwydd i’r ffordd rydym yn asesu yng Nghymru. Dengys y llenyddiaeth fod Arolygiad wedi cael ei chynnal yng Nghymru. Y canfyddiadau oedd bod nifer o newidiadau angen digwydd er mwyn gwella asesu ar gyfer dysgu mewn addysg yng Nghymru (Donaldson, 2015, t.74). Y trefniadau asesu oedd alinio’r asesu a’r dibenion dysgu, i fod yn glir am y rhesymau dros asesu a chynllunio, defnyddio ystod o dechnegau, cynnwys myfyrwyr yn eu hasesu ei hunain a sicrhau bod adroddiadau yn mynd at y rhieni/gofalwyr am gynnydd y disgybl (Donaldson, 2015, t.74) Credaf fod y pwynt olaf yn hollbwysig sef i anfon adroddiad i’r rhieni/gofalwyr am gynnydd y disgybl gan ei fod yn dangos i’r rhieni/gofalwyr am gynnydd y disgybl ac yn gallu rhoi camau i’r rhieni/gofalwyr am sut i barhau gyda dysgu a chynnydd y disgybl. I gefnogi hyn, mae Hwb (2022) wedi amlinellu beth oedd yn newid mewn asesu. Un peth sydd yn newid o fewn asesu ydy cyfathrebu gyda rhieni/gofalwyr. Mae’r Llywodraeth Cymru yn credu ei fod yn hanfodol bod cyfathrebiad rhwng yr ysgol a rhieni/gofalwyr er mwyn iddyn nhw fod yn ymwybodol o ddilyniant ei phlant yn cael ar hyd y continwwm dysgu (Hwb, 2022). Wrth wneud hyn, mae’n galluogi i’r rhieni/gofalwyr adnabod sut mae ei phlentyn yn gwella a gwneud cynnydd neu os oes angen mwy o gefnogaeth. Yn yr adborth i rieni, dylai gynnwys crynodeb byr am gynnydd dysgwyr mewn dysgu, gwybodaeth am ddilyniant yn y dyfodol a’r camau nesaf, cyngor ar sut y gall rhieni/gofalwyr gefnogi eu plentyn gyda’i dysgu a gwybodaeth am iechyd a lles y plentyn (Hwb, 2022).
Nod asesu ar gyfer dysgu yw cefnogi a grymuso dysgwyr i ddod yn annibynnol (Llywodraeth Cymru, 2013). Yn ôl (Llywodraeth Cymru, 2013) bwriad asesu ar gyfer dysgu yw datblygu diwylliant o ddeialog, arsylwi, myfyrio, ac adborth i wella dysgu parhaus. Mae yna 5 elfennau allweddol i asesu ar gyfer dysgu sydd i rannu disgwyliadau dysgu a meini prawf llwyddiant, trafodaethau dosbarth effeithiol, rhannu adborth ffurfiannol, datblygu dysgwyr fel adnoddau i’w gilydd a datblygu dysgwyr fel perchnogion eu dysgu eu hunain (Llywodraeth Cymru, 2013). Mae Wiliam (2018, t.52) yn cefnogi hyn fod 5 elfennau allweddol i asesu ar gyfer dysgu gan ddweud bod y proses yw darganfod ble mae dysgwyr yn eu dysgu, sefydlu ble maen nhw’n mynd, a phenderfynu sut i gyrraedd yno. Yna, mae’n mynd ymlaen i ddweud mai’r rolau allweddol yw athrawon, cyfoedion a’r dysgwyr a bod y rhain yn grwpio i mewn i’r 5 elfen allweddol o asesu (Wiliam, 2018, t.52). Credaf fod yr elfennau allweddol yma yn bwysig iawn i asesu ar gyfer dysgu, mae’n rhoi amrywiaeth o dechnegau ni’n gallu arbrofi gydag ac mae hefyd yn rhoi siawns i ni greu asesiad ar gyfer dysgu ein hunain am ein dosbarth ni oherwydd mae pob dosbarth yn wahanol. Er enghraifft, efallai bydd un o’r elfennau allweddol yn gweithio gyda’r un dosbarth ond nid gyda dosbarth arall. Ond beth yw’r effaith mae asesu ar gyfer dysgu yn cael ar gyflawniad myfyrwyr? Mae astudiaeth wedi dangos bod 78% o gyfranogwyr yn arfarnu bod yr ymyriad yn llwyddiannus o ran ei effaith ar gyrhaeddiad disgyblion cynradd, a dau o’r 31 ysgolion a gymerodd ran hefyd adroddodd welliannau mewn profion crynodol o ganlyniad i strategaethau asesu ar gyfer dysgu (Florez and Sammons, 2013, t.16). Dengys y llenyddiaeth yma fod cyflawniad myfyrwyr yn llwyddiannus oherwydd cefnogaeth strategaethau asesu ar gyfer dysgu.

Trafodaeth ar benderfyniadau cynllunio gwersi
Ar gyfer y rhan hon o’r aseiniad, byddaf yn trafod fy 3 cynllun gwers yn fanwl gan ddefnyddio’r cwricwlwm Gymraeg. Byddaf hefyd yn trafod yn fanwl y strategaethau asesu ar gyfer dysgu y byddaf y neu ddefnyddio yn y wers gan gyfeirio at lenyddiaeth.
Testun fy nghynlluniau gwersi yw traddodiadau Nadolig yng Nghymru. Yn ystod y wers gyntaf, bydd cyflwyniad ar y testun a ddilynir ar-lein, a wnes i fy hun, gan ddilyn gyda’r dasg o greu map meddwl o 5-10 traddodiad Nadolig yng Nghymru. Bydd yr ail wers yn ychydig yn wahanol. Ar ddechrau’r wers bydd trafodaeth fer o’r wers flaenorol, yna bydd rhaid i’r disgyblion weithio gyda’u parau i ymchwilio ar-lein i’r gwahanol deitlau ar gyfer pob blwch sydd yn ymwneud a thraddodiadau Nadolig yng Nghymru er enghraifft Beth maen nhw’n bwyta ar ddydd Nadolig? Bydd hyn wedyn yn cael ei ailadrodd ar y drydedd wers ond trwy ymchwilio i wlad wahanol er enghraifft Gwlad yr Ia. Ar ddiwedd y wers bydd trafodaeth ddosbarth yn cymharu ein gwlad ni a’r wlad arall.
Yn y cynlluniau gwersi hyn, byddaf yn canolbwyntio ar 3 maes dysgu sef Y Dyniaethau, Ieithoedd, Llythrennedd a Chyfathrebu a Gwyddoniaeth a Thechnoleg (Hwb, d.d). Ar ddiwedd y gwersi hyn, gobeithiaf y bydd y disgyblion yn deall sut i ymchwilio ar-lein ac yn deall y term traddodiadau. Er mwyn cyflawni hyn ar ddiwedd y gwersi, bydd rhaid i’r gwersi dilyn y Cwricwlwm I Gymru (Hwb, d.d). Yn gyntaf, bydd y gwersi yn cynnwys y maes dysgu Y Dyniaethau gan ganolbwyntio ar y datganiad o’r hyn sy’n bwysig 1 ‘Mae ymholi, archwilio ac ymchwilio yn ysbrydoli chwilfrydedd am y byd, ei orffennol, ei bresennol a’i ddyfodol’ (Hwb, 2022). Mae hyn yn cydfynd gyda’r cynlluniau gwersi gan ei fod yn ofyn i’r disgyblion ymchwilio sydd yn bwrpas y wers felly bydd y disgyblion ysbrydoli chwilfrydedd am y byd. Mae’r disgrifiadau dysgu y byddaf yn anelu atynt o’r datganiad o’r hyn sy’n bwysig 1 ydy ‘Rwy’n gallu defnyddio fy mhrofiadau, gwybodaeth a chredoau i gynhyrchu syniadau a threfnu ymholiadau.’ ‘Rwy’n gallu casglu a chofnodi gwybodaeth a data o ffynonellau penodol. Rwyf wedyn yn gallu trefnu a grwpio fy nghanfyddiadau gan ddefnyddio gwahanol feini prawf’ (Hwb, 2020). Credaf ei fod yn bwysig i ddilyn y cwricwlwm yn ein cynlluniau gwersi oherwydd mae’n rhoi rhestr glir a drefnus i ni o beth ni’n cyrraedd yn y gwersi a beth ddydyn ni ddim yn cyrraedd. Yr ail faes dysgu rydw i’n ffocysu arno yw Ieithoedd, Llythrennedd a Chyfathrebu gan ffocysu ar y datganiad o’r hyn sy’n bwysig ‘Mae ieithoedd yn ein cysylltu â’n gilydd’ (Hwb, 2022). Yn y gwersi bydd rhaid i’r disgyblion defnyddio ei sgiliau ysgrifennu, sgiliau cyfathrebu a sgiliau darllen er mwyn cofnodi y canfyddiadau ar y daflen. Y maes dysgu olaf byddaf yn trafod ydy Gwyddoniaeth a Thechnoleg (Hwb, 2020). Bydd y wers yn taro y datganiad o’r hyn sy’n bwysig ‘Mae bod yn chwilfrydig a chwilio am atebion yn hanfodol i ddeall a rhagfynegi ffenomenau’(Hwb, 2022). Yn y wers, bydd rhaid i’r plant defnyddio’r Chromebooks I ymchwilio a bod yn chwilfrydig er mwyn chwilio am atebion’. Ond, wrth gynllunio, gwelais y fframwaith cymhwysedd digidol (Hwb, d.d) felly penderfynais fod hyn yn fwy addas ar gyfer y disgrifiadau dysgu. Bydd y Fframwaith cymhwysedd digidol yn caniatáu i ddisgyblion gwella ei sgiliau digidol.
Y brif dasg yn y cynlluniau gwersi yw ymchwilio. Credaf fod hyn yn sgil dda i ymarfer a gwella oherwydd mae’r sgil yn cael ei defnyddio yn yr ysgol uwchradd a hefyd bywyd o ddydd i ddydd. Yn ôl University of Reading (d.d) mae ymchwilio yn darparu profiad o ddatrys problemau, yn galluogi dysgwyr i ateb y cwestiynau y maent am eu gofyn, ac yn datblygu sgiliau dadansoddi beirniadol disgyblion a’r gallu i wneud dyfarniadau a dod i gasgliadau.
Mae bod yn athrawes dan hyfforddiant yn dda gan ei fod yn rhoi cyfle i mi dreialu strategaethau asesu ar gyfer dysgu gwahanol. Mae’r strategaeth asesu ar gyfer dysgu rydw i wedi cynnwys yn y cynlluniau gwersi yw meini prawf llwyddiant. Credaf fod mewnbwn y disgyblion yn hollbwysig gan ei fod yn rhoi bach o annibyniaeth i’r disgyblion i ddod i fyny gyda meini prawf llwyddiant ei hun. Mae hyn yn gwneud iddyn nhw feddwl am beth fydd yn gwneud i fi cwblhau tasg. Yn ychwanegol, mae strategaeth meini prawf llwyddiant yn ffordd dda o asesu gwaith y plant a gwirio dealltwriaeth i weld os oedden nhw yn Dilyn y meini prawf llwyddiant er mwyn cyrraedd y nod a chwblhau’r dasg. Mae ymchwil yn dangos o lyfryn National Council for Curriculum and Assessment (2015) bod disgyblion sydd yn derbyn y wybodaeth hon yn rheolaidd yn yr ystafell dosbarth gyda mwy o ffocws am gyfnodau hyr o amser, mwy o gymhelliant a mwy gweithredol yn ei dysgu ac yn gallu cymryd cyfrifoldeb dros ddysgu eu hunain. I gyd fynd gyda’r strategaeth yma, os ydw i yn cael mewnbwn y plant i wneud y meini prawf llwyddiant ‘Children setting their own success criteria will have a positive impact on pupil confidence and self-assessment (North Lanarkshire Council, 2017). Gan edrych ar y llenyddiaeth, mae’n bositif iawn am y strategaeth asesu ar gyfer dysgu, meini prawf llwyddiant. I gefnogi y strategaeth meini prawf llwyddiant yn fwy, mae fideo ar Youtube o John Hattie (2015) yn siarad am fwriadau dysgu a meini prawf llwyddiant yn addysgiadol iawn. Dywed Hattie (2015) bod bwriadau dysgu heb feini prawf llwyddiant yn anobeithiol, ac nid yw meini prawf llwyddiant heb fwriadau dysgu yn dda ond hefyd yn eithaf drwg. Mae’n mynd ymlaen i ddweud y dylai athrawon dangos neu fodelu’r meini prawf llwyddiant cyn iddynt ddechrau er enghraifft dylai’r athro ddangos iddynt sut olwg sydd ar lythyren A cyn gwneud y dasg. Ar y llaw arall, mae Hattie (2015) hefyd yn sôn bod athrawon yn cael trafferth gyda hynny oherwydd eu bod yn meddwl sut beth yw llwyddiant yw’r hyn rydych chi’n ei gyflawni ar y diwedd ac nid yw hynny’n wir. Mae Hattie (2015) wedyn yn rhoi enghraifft, petaech chi’n chwarae pêl-droed heb i’r athrawes/athro esbonio’r gem a’r rheolau athrawes yn dweud bant a chi i chwarae, ni fyddai’r disgybl yn gwybod beth i’w wneud a byddai’n rhoi lan. Ac nid dyma’r hyn yr ydym am i ddisgybl ei wneud, rydym am i’r disgyblion wneud cynnydd a gwneud y gorau y gallant, dyna pam mae’r strategaethau asesu ar gyfer dysgu mor bwysig gan ei fod yn rhoi dealltwriaeth i’r disgyblion o’r hyn y maent i fod i wneud er mwyn cyrraedd y nod a chwblhau’r dasg. 
Yr ail strategaeth asesu ar gyfer dysgu byddaf yn trafod ydy’r defnydd o gwestiynu sydd yn dod o dan yr elfennau allweddol asesu ar gyfer dysgu sef peirianneg trafodaethau dosbarth effeithiol (Llywodraeth Cymru, 2013). Yn y 3 cynllun gwers mae’r defnydd o gwestiynu yn cael ei ddefnyddio llawer gan ofyn cwestiynau fel ‘Beth yw ystyr y gair traddodiadau?’. O brofiad yn y dosbarth, credaf fod cwestiynu yn hollbwysig gan ei fod yn cynnal trafodaeth gyda’r dosbarth a gall hyn esblygu i fod yn drafodaeth fawr gan gael syniadau a barnau'r disgyblion er mwyn ateb y cwestiwn. I gefnogi'r strategaeth asesu ar gyfer dysgu sef cwestiynu, mae Morgan a Saxton (2006, t.17) yn dweud bod cwestiynau gan yr athrawes a’r disgyblion yn cael y pŵer i gynhyrchu syniadau, sbarduno dychymyg sy’n creu profiad dysgu creadigol a rennir. Mae hefyd yn nodi bod cwestiynau effeithiol yn ysgogi meddwl myfyrwyr a diddordeb mewn gwneud atebion. Cytunaf gyda Morgan a Saxton (2006, t.17), mae strategaeth o gwestiynu yn ysgogi meddwl myfyrwyr ac mae plant yn cymryd mae o ran yn y dysgu. Er bod Morgan a Saxton (2006, t.17) yn trafod y defnydd o gwestiynu yn eithaf cadarnhaol, maent yn gofyn y cwestiwn ‘Beth allai fod rhai o’r heriau?’ a’r heriau y gallai fod yn rhaid i chi, fel dosbarth yn fynegiant o syniadau, gynnig gwahanol strategaethau a thechnegau ar gyfer cefnogi meysydd pwnc ac efallai y bydd yn rhaid i chi ailfeddwl am strategaethau cynllunio ac asesu i gyd-fynd a dulliau addysgu Newydd. Dyna pam ei bod yn bwysig ein bod yn cynnwys amrywiaeth o strategaethau asesu ar gyfer dysgu yn ein cynlluniau gwersi gan na fydd rhai strategaethau yn gallu asesu un darn o’r dysgu tra gallai strategaeth arall asesu ar gyfer dysgu ffitio. Mae tacsonomeg Bloom (Center for Teaching, d.d) yn cynnwys 6 phrif gategori sef gwybodaeth, deall, cymhwyso, dadansoddi, syntheseiddio a gwerthuso. Yn ôl Center for Teaching (d.d) cyflwynwyd y categorïau ar ôl gwybodaeth fel ‘sgiliau a galluoedd’ gyda’r ddealltwriaeth bod gwybodaeth angenrheidiol ar gyfer rhoi’r sgiliau a’r galluoedd hyn. Gall athrawon ddefnyddio tacsonomeg Bloom fel ffordd o wneud cwestiynau, wrth i ni weithio ein ffordd i fyny’r triongl mae’r cwestiynau’n dod yn fwy manwl (Illinois State University, d.d).
Y trydedd strategaeth asesu ar gyfer dysgu byddaf yn trafod ydy’r defnydd o ddefnyddio byrddau gwyn (mae hyn i’w weld yn yratodiad) sydd yn dod o dan yr elfennau allweddol asesu ar gyfer dysgu o rannu adborth ffurfiannol (Llywodraeth Cymru, 2013). Yn ystod gwneud y wers, roedd y byrddau gwyn yn profi’n llwyddiannus gan ei fod yn gwella sgiliau ysgrifennu ac yn cael y plant i gymryd rhan yn y wers. Byddaf yn defnyddio byrddau gwyn yn fy nghynlluniau gwersi eto oherwydd mae’n ffordd dda o wirio dealltwriaeth y plant ac yn strategaeth hawdd a gyflym i ddefnyddio. Mae Durrington Research School (2021) yn awgrymu y gellir cyfuno byrddau gwyn bach mewn ystafell ddosbarth a defnyddio ‘think-pair-share’ fel offeryn cydweithredol i fyfyrwyr dod o hyd i’w hateb gorau cyn ei rannu. Mantais arall bwrdd gwyn mini gan Durrington Research School (2021) maent yn rhoi’r cyfle i’r athrawes weithredu’n syth ar yr hyn a welant yn hytrach nag edrych y neu lyfrau. Fodd bynnag, mae Durrington Research School (2021) yn nodi y gall byrddau gwyn bach dynnu sylw gan y gallai disgyblion dynnu lluniau ar y byrddau gwyn gan achosi gwrthdyniad, felly er mwyn lleihau hyn rhaid gosod cyfarwyddiadau clir er enghraifft caeadau ar bennau pan nad yw ysgrifbin yn cael ei ddefnyddio. Anghytunaf gyda hyn i raddau oherwydd os mae’r wers yn tynnu sylw'r plant nid ydynt yn debygol o ddefnyddio’r byrddau gwyn i dynnu sylw.

Casgliad
I gloi, mae strategaethau asesu ar gyfer dysgu yn hollbwysig er mwyn hybu cynnydd a dilyniant disgyblion. Mae asesu ar gyfer dysgu yn helpu ni, yr athrawon, oherwydd pan nad yw athro yn asesu, nid yw’n ymwybodol o ba mor llwyddiannus neu aflwyddiannus yw ei addysgu (Davies, 2006, t.167). Felly, mae asesu ar gyfer dysgu yn y dosbarth yn hanfodol gan ei fod yn darparu adborth i’r athrawes dosbarth. Gallwn weld bod llawer o botensial a manteision trwy ddefnyddio strategaethau asesu ar gyfer dysgu fel meini prawf llwyddiant a byrddau gwyn bach. Byddaf yn parhau i ddefnyddio’r strategaethau hyn a llawer mwy i ehangu fy nealltwriaeth am asesu ar gyfer dysgu ac i wella fy ymarfer dysgu.

